
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2013 M. KOVO 28 D. SPRENDIMO NR. T-101 PAPILDYMO

2013 m. rugsėjo 26 d. Nr. T-337
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, nusprendžia,

papildyti rajono savivaldybės tarybos 2013 m. kovo 28 d. sprendimo Nr. T-101 „Dėl projekto „Šakių rajono savivaldybės susisiekimo infrastruktūros modernizavimas. (III etapas). Darbai“ 5 ir 6 punktus ir juos išdėstyti:



„5. Skirti rajono savivaldybės administracijos Regioninės plėtros skyriaus projektų koordinatorių Vytautą Mauzą atsakingu už projekto „Šakių rajono savivaldybės susisiekimo infrastruktūros modernizavimas. (III etapas). Darbai“ projektinių pasiūlymų ir paraiškų parengimą bei pateikimą ir projekto įgyvendinimą. Projekto vadovą pavaduojančiu asmeniu skirti rajono savivaldybės administracijos Regioninės plėtros skyriaus projektų koordinatorę Janiną Povilaitytę.“ 


„6. Skirti rajono savivaldybės administracijos Centralizuotos buhalterijos skyriaus buhalterę Rasą Bernotavičienę projekto finansininke. Projekto finansininke pavaduojančiu asmeniu skirti rajono savivaldybės administracijos Centralizuotos buhalterijos skyriaus buhalterę Ritą Ivanaitytę.“

Meras


Juozas Bertašius 

